خولی پێنجەمی ئەنجومەنی نوێنەرانی عێراق
خولی پێنجەمی پەرلەمانی عێراق یەکێکە لە خولەکانی پەرلەمانی عێراق، لەدوای بەڕێوەچوونی ھەڵبژاردنی پێشوەختە و پەسەندکردنی ئەنجامی ھەڵبژاردنەکان لەلایەن دادگای فیدڕاڵی عێراق، ڕۆژی یەک شەمە ٩ی کانوونی دووەمی ٢٠٢٢ یەکەم دانیشتنی ئەم خولە بە بەژداری سەرجەم کووتلە و ٣٢٥ لە کاندیدە سەرکەوتووەکان دەستی پێکرد. دوای ئەوەی سەرجەم لایەنەکان لەسەر سێ سەرۆکایەتیەکەی عێراق ڕێککەوتن. لە یەکەمین کۆبوونەوەدا، مەحموود مەشهەدانی کە سەر بە هاوپەیمانی عەزمە و بەتەمەنترین پەرلەمانتارە، سەرۆکایەتیی یەکەمین کۆبوونەوەی پەرلەمانی کرد. پەرلەمانتاران سوێندی یاساییان خوێندەوە. لە سەرتای یەکەم دانیشتنی ئەم خولە گرژی و ئاڵۆزی لە نێوان پەرلەمانتارانی فراکسۆنی سەدر و فراکسۆنی چوارچێوەی ھاوئاھەگی دروست بوو، کە بەو ھۆیە کارەکانی پەرلەمان ڕاگیرا، ھەر لەو گرژی و ئاڵۆزییە مەحموود مەشھەدانی دۆخی تەندروستی تێکدەچێت و ڕەوانەی نەخۆشخانە دەکرێت، پاشان خالید دراجی وەک دووەم پەرلەمانتاری بەتەمەن سەرۆکایەتی کۆبوونەوەکەی بەڕێوەبرا و پڕۆسەی ھەڵبژاردنی سەرۆکی پەرلەمان بەشێوەی دەنگدانی نھێنی دەستی پێکرد. لە ئەنجەمدا محەممەد حەلبووسی بۆ دووەمین جار وەک سەرۆکی پەرلەمانی عێراق ھەڵبژێردرایەوە..پاشان دەنگدانی نھێنی بۆ ھەڵبژاردنی جێگری یەکەم و ووووەمی سەرۆکی ئەنجوومەنی پەرلەمان دەستی پێکرد، حاکم زاملی لە فیراکسیۆنی سەدر  بە ١٨٣ دەنگ بوو بەجێگری یەکەم  و شاخەوان عەبدوڵڵا لە فیراکسیۆنی پارتی بە ١٨٠ دەنگ بە جێگری دووەم ھەڵبژێردران.

سەرچاوەکان